На свяце ў Дзмітраўцы адным з самых шчымліва-кранаючых момантаў было ўшаноўванне будучых першакласнікаў, якія не толькі прыйшлі на свята ў строгіх касцюмах, з вялізнымі бантамі, але і вершы чыталі, на пытанні бойка адказвалі. Дарэчы, людзі ў Дзмітраўцы свята вёскі заўсёды чакаюць, з ахвотаю ў ім удзельнічаюць. Напрыклад, мясцовая жыхарка Люд-міла Аляксандраўна Рыжковіч стала актыўнай удзельніцай свята не толькі ў роднай вёсцы, а і ў аграгарадку Нясята. Яна ж — актыўны ўдзельнік мастацкай самадзейнасці, вядомы захавальнік народных традыцый, адмысловы кулінар (аб ёй быў сёлета і відэасюжэт на 4-м канале Магілёўскага тэлебачання ў праграме “Деревенька“), таму зноў на “Бабулінай кухні” парадавала землякоў сваімі пірагамі, рознай выпечкай.